open-index/open-wikipedia-markdown huggingface dataset:
Maarrat al-Nu'man-distriktet

**Maarat al-Numaan-distriktet** (arabisk **منطقة معرة النعمان**) er eit distrikt (mantiqah) i Idlib guvernement i Syria. I folketeljinga i 2004 hadde det eit folketal på 372&nbsp;960. Senteret i distriktet er byen Maarrat al-Nu'man.

## Inndelingar
Distriktet Maarat al-Numaan er delt inn i seks underdistrikt eller nāḥiyaer (folketala er frå folketeljinga i 2004):
*Maarrat al-Nu'man nahiyah (ناحية معرة النعمان): folketal 149&nbsp;834.
*Khan Shaykhun nahiyah (ناحية خان شيخون): folketal 34&nbsp;371.
*Sinjar nahiyah (ناحية سنجار): folketal 33&nbsp;721.
*Kafr Nabl nahiyah (ناحية كفر نبل): folketal 67&nbsp;460.
*Al-Tamanaah nahiyah (ناحية التمانعة): folketal 29&nbsp;114.
*Hish nahiyah (ناحية حيش): folketal 41&nbsp;231.

## Kjelder

**Denne artikkelen bygger på «[[:en:Ma'arrat al-Numan District|Ma'arrat al-Numan District]]» frå ,  den 15. juni 2014.* 
*** oppgav desse kjeldene:*
Al-Haffah-distriktet

**Al-Haffah-distriktet** (arabisk منطقة الحفة, *Minṭaqat al-Ḥaffah*) er eit distrikt (mantiqah) i Syria som administrativt høyrer til Latakia guvernement. Senteret i distriktet er byen Al-Haffah. I folketeljinga i 2004 hadde det eit folketal på 81&nbsp;213.

Al-Haffah-distriktet ligg i An-Nusayriyahfjella aust for Latakia. Han er eit viktig handelssenter der lokale bønder sel eple og andre varer. han er historisk viktig som ein viktig strategisk stad for dei invaderande krossfararane. Her ligg Salah Ed-Din-borga, ein UNESCO verdsarvstad. 

Med Middelhavs-furuskog og mildt vêr om sommaren, er distriktet ein av dei mest populære turistdestinasjonane i Syria. Mange fjellferiestader ligg i distriktet, hovudsakleg i byen Slinfah.

## Inndelingar
Distriktet er delt inn i fem underdistrikt eller nahiyaher (folketala er frå folketeljinga i 2004):
*Al-Haffah nahiyah (ناحية الحفة): folketal 23&nbsp;347.    
*Slinfah nahiyah (ناحية صلنفة): folketal 19&nbsp;518.  
*Ayn al-Tineh nahiyah (ناحية عين التينة): folketal 6&nbsp;825.  
*Kinsabba nahiyah (ناحية كنسبّا): folketal 17&nbsp;615.  
*Muzayraa nahiyah (ناحية مزيرعة): folketal 13&nbsp;908.

## Kjelder

**Denne artikkelen bygger på «[[:en:Al-Haffah District|Al-Haffah District]]» frå ,  den 15. juni 2014.* 
*** oppgav desse kjeldene:*
Al-Haffah

**Al-Haffah** (arabisk الحفة) er ein by nordvest i Syria som administrativt høyrer til Latakia guvernement, 33 kilometer aust for Latakia. Han er senteret i al-Haffah-distriktet, eit av fire distrikt (*[[mantiqah]]*) i Latakia guvernement. Han ligg 310 meter over havet og hadde i 2004 4&nbsp;298 innbyggjarar i følgje Statistisk sentralbyrå i Syria (CBS). I lag med dei kringliggande landsbyane i al-Haffa nahiyah (*[[nahiya]]*) har al-Haffa eit folketal på 23&nbsp;347. Innbyggjarane er hovudsakleg sunnimuslimar, kring 90%, medan kristne utgjer kring 10% av folketalet. Dei to samfunna har levd i lag i al-Haffah i hundevis av år.

Innbyggjarane i al-Haffa driv stort sett med jordbruk. Byen produserer mange typar frukt, som oliven, fiken, granateple, eple og pærer.

## Historie
Al-Haffa er ogmjeve av fjell og ligg berre 7&nbsp;km vest for Salah Ed-Din-borga, ein verdsarvstad. Området har ei antikk historie som starta med ein fønikisk busetnad. Seinare vart han ein viktig strategisk stad for krossfararar, då dei invaderte området.

Den syriske geografen Yaqut al-Hamawi vitja al-Haffah tidleg på 1200-talet, under Ajjubide-dynastiet, og noterte at han var eit distrikt vest for Halab (Aleppo), som bestod av mange landsbyar. Klede kalla Haffiyyah kom frå her.

I 1919 var al-Haffah ein del av det eit lite opprør i leia av Umar al-Bitar i Sahyun-regionen som al-Haffah er senter i. På same tid vart han med i opprøret til Saleh al-Ali, som var i allianse med al-Bitar.

Frå 5. til 13. juni 2012 var byen involvert i slaget ved Al-Haffah, som ein del av den syriske borgarkrigen. Nesten alle innbyggjarane flykta då frå byen. Al-Haffah har dermed i røydna vorte ein spøkjelsesby.

## Kjelder


**Denne artikkelen bygger på «[[:en:Al-Haffah|Al-Haffah]]» frå ,  den 15. juni 2014.* 
*** oppgav desse kjeldene:*
*
*
*
*
Slinfah

**Slinfah** (arabisk **صلنفة**, **Ṣlenfah**) er ein ferieby i Syria, grunnlagd i 1929, som administrativt høyrer til Al-Haffah-distriktet i Latakia guvernement. Han ligg 1130 meter over havet i An-Nusayriyahfjella, 50&nbsp;km aust for Latakia. I følgje folketeljinga i 2004 har byen 1&nbsp;847 innbyggjarar, og 19&nbsp;518 innbyggjarar om ein tar med dei 25 kringliggande landsbyane i Slinfah nahiyah (nahiyah). Innbyggjarar er hovudsakleg alawittar.

Med mildt vêr om sommaren er Slinfah ein av dei mest populære turistdestinasjonane i Syria, både hos lokale og utlendingar. Byen har kalde vintrar med mykje snø. 

Det høgaste punktet i Slinfah er toppen Profeten Yunis som ligg 1300 meter over havet. Det nærliggande Shooh-fjellet er dekt med 500 hektar furuskog. Den historiske Salah Ed-Din-borga ligg berre 13&nbsp;km vest for Slinfah.

## Kjelder

**Denne artikkelen bygger på «[[:en:Slinfah|Slinfah]]» frå ,  den 15. juni 2014.* 
*** oppgav desse kjeldene:*


## Bakgrunnsstoff
*
Kinsabba

**Kinsabba** (arabisk كنسبا, òg skrive **Kansaba**) er ein by nordvest i Syria som administrativt høyrer til Latakia guvernement, nordaust for Latakia. Av stader i nærleiken finn ein Slinfah i sør, al-Haffah i sørvest, Balloran og Umm al-Tuyour i vest, Qastal Ma'af i nordvest, al-Najiyah i nordaust, Qarqur i aust og Sirmaniyah i søraust. I følgje Syrisk statistisk sentralbyrå (CBS), hadde Kinsabba eit folketal på 514 i 2004. Han er det administrative senteret, men den 16. største staden, i Kinsabba *[[nahiyah]]* («underdistrikt») som består av 35 stader med eit samla folketal på 17&nbsp;615. Innbyggjarane er hovudsakleg kristne.

## Kjelder


**Denne artikkelen bygger på «[[:en:Kinsabba|Kinsabba]]» frå ,  den 15. juni 2014.* 
*** oppgav desse kjeldene:*
*
Muzayraa

**Muzayraa** (arabisk مزيرعة, **Mzera'a** eller **Mazirah**) er ein by nordvest i Syria og administrativt ein del av Latakia guvernement, aust for Latakia. Av stader i nærleiken finn ein Hanadi i vest, al-Jandiriyah i nordvest, al-Haffah og Ayn al-Tineh i nord, Slinfah i nordaust, Shathah i aust og Qardaha i sør. I følgje Syrisk statistisk sentralbyrå (CBS), hadde Muzayraa eit folketal på 834 i 2004. Han er det administrative senteret og den fjerde største staden i Muzayraa *[[nahiyah]]* («underdistrikt») som består av 27 stader med eit samla folketal på 13&nbsp;908 i 2004. Innbyggjarane er hovudsakleg kristne.

## Kjelder


**Denne artikkelen bygger på «[[:en:Muzayraa|Muzayraa]]» frå ,  den 15. juni 2014.* 
*** oppgav desse kjeldene:*
*
Jableh-distriktet

**Jableh-distriktet** (arabisk منطقة جبلة, *Minṭaqat Jablah*) er eit distrikt (mantiqah) i Latakia guvernement i Syria. I folketeljinga i 2004 hadde det eit folketal på 196&nbsp;171. Senteret i distriktet er byen Jableh. 

Latakia og det kringliggande distriktet vart ein separat, sjølvstendig stat under Mandatet som vart gjeven til Frankrike av Folkeforbundet og vart verande så i to år før det vart innlemma i det større franske mandatet i 1923. Han vart i mellomtida kalla «Alawittarstaten» sidan mesteparten av innbyggjarane var alawittar. 

Jordbruk har vore den viktigaste næringa i provinsen, med sitrusfrukt, eple, og oliven som dei viktigaste avlingane. Turisme, hovudsakleg frå Gulfstatane, er òg ei viktig inntektskjelde for innbyggjarane om sommaren. 

## Inndelingar
Distriktet Jableh er delt inn i seks underdistrikt eller nāḥiyaer (folketala er frå folketeljinga i 2004):
*Jableh nahiyah (ناحية جبلة): folketal 107&nbsp;064.
*Ayn al-Sharqiyah nahiyah (ناحية عين الشرقية): folketal 16&nbsp;800.
*Al-Qutailibiyah nahiyah (ناحية القطيلبية): folketal 32&nbsp;582.
*Ayn Shiqaq nahiyah (ناحية  عين شقاق): folketal 16&nbsp;031.
*Daliyah nahiyah (ناحية دالية): folketal 13&nbsp;608.
*Beit Yashout nahiyah (ناحية بيت ياشوط): folketal 10&nbsp;086.

## Kjelder

**Denne artikkelen bygger på «[[:en:Jableh District|Jableh District]]» frå ,  den 15. juni 2014.* 
*** oppgav desse kjeldene:*
Jableh

**Jableh** (arabisk جبلة, *Ǧabla*, òg skrive *Jebleh*, *Jabala*, *Jablah* eller *Gabala*) er ein kystby ved Middelhavet i Syria, 25 km nord for Baniyas og 25 km sør for Latakia, med kring 80&nbsp;000 innbyggjarar (2008). 

## Historie
I antikken var Jableh ein viktig romarby, og ruinar frå denne tida er eit amfiteater, som kunne huse kring 7000 tilskodarar. Nær kysten ligg enno eldre ruinar frå jarnalderen eller fønikisk tid.Mindre enn ein kilometer frå sentrum ligg den antikke staden Gibala, som i dag vert kalla Tell Tweini. Denne byen var busett frå 2000-talet fvt. fram til persartida. 

Jableh var ein del av Fyrstedømet Antiokia, ein av Krossfararstatane, fram til han vart erobra av Saladin i 1189 under det tredje krosstoget. Ein kjend innbyggjar var Hugh av Jabala, biskopen i byen, som rapporterte om fallet til Edessa til pave Eugene III, og var den første personen som omtalte prestekongen Johannes. 

I byen ligg grava og moskéen til sultan Ibrahim ibn Adham, ein sufi-mystikar som på 700-talet sa frå seg trona si og gav seg over til å bøn for resten av livet.

Jableh har ei strand, Al-Kurnish, som blir mykje nytta av innbyggjarane i byen.

Jableh er heimbyen til den syriske diktaren Adunis, som var ein av dei første moderne arabiske diktarane. Jableh er òg heimstaden til symjaren Firas Mouala, som symde frå Latakia til Kypros (nesten 90&nbsp;km).   

## Økonomi

Størsteparten av innbyggjarane i Jableh driv med jordbruk. Dei dyrkar mellom anna appelsin, og sitron og oliven, og på landsbygda finst mange drivhus for dyrking av grønsaker. 

## Idrett
Jableh Sporting Club er ein fotballklubb i Jableh. Klubben spelar kampane sine på Al-Baath stadion, som har setekapasitet til 10&nbsp;000.

## Kjelder

**Denne artikkelen bygger på «[[:en:Jableh|Jableh]]» frå ,  den 15. juni 2014.* 
*** oppgav desse kjeldene:*


## Bakgrunnsstoff
Salah Ed-Din-borga

**Salah Ed-Din-borga** eller **Qal'at al-Sahyun** (arabisk *Qal’at Salah Al-Din *) er ein borgruin i det vestre Syria ca. 24&nbsp;km austom hamnebyen Al-Ladhiqiyah (Latakia), i eit terreng med høge fjell, på ei høgd mellom to ravinar og omgjeve av skog.

Festninga var brukt under krosstoga, og vart saman med Krak des Chevaliers (*Qal'at Al-Hosn*) teken opp på verdsarvlista til UNESCO i 2006.

## Historie
Borga vart oppført under Austromarriket på 1000-talet, truleg over ruinar frå ei fønikisk festning. Ho fungerte som ein strategisk utpost for krossfararane sine raid og angrep. Den dominerande plasseringa og festningsarbeidet som vart gjord på slutten av 1200-talet gjorde han praktisk talt umogeleg å erobre for kringsetjande styrkar. Borga vart styrt av Johannittarordenen, og ho vart utsett for ei rekkje kringsetjingar før ho i 1188 vart erobra av den muslimske hærføraren Saladin. Ho har fått namnet sitt frå Saladin. Seinare heldt festningsarbeidet fram, sjølv under Ajjubide-dynastiet på byrjinga på 1300-talet.

Fram til 1965 kunne ein berre nå borga til fots etter særs krevjande klatring.

## Borga
Borga ligg på kanten av ei ca. 150 m høg klippe og er avskoren frå den øvrige klippa med ein ca. 18 m brei, ca. 28 m djup og ca. 155 m lang kløft.

I dag ligg store delar av borga i ruinar, utanom ytterveggane og murane. Nær inngangen finst det to imponerande krossfararbastionar som er verna, og synlege ruinar finst òg etter ein krossfararkyrkje, to bysantinske kapell og dei store cisternene.

Borga måler over 4&nbsp;800 m² og kunne ha 10&nbsp;000 soldatar innanfor murane.

## Kjelder

**Denne artikkelen bygger på «[[:nb:Qal'at Salah El-Din|Qal'at Salah El-Din]]» frå ,  den 15. juni 2014.*  
 

## Bakgrunnsstoff
* UNESCO om Salah Ed-Din
* Salah Ed-Din
* Syrisk turistinformasjon om Salah Ed-Din
Ayn al-Tineh

**Ayn al-Tineh** (arabisk عين التينة eller **Ain al-Tineh**) er ein by nordvest i Syria som administrativt høyrer til Latakia guvernement, aust for Latakia. Av stader i nærleiken finn ein distriktssenter al-Haffah i nordvest, Slinfah i nordaust, Farikah og Nabl al-Khatib i aust, Shathah i søraust, Muzayraa i sør og al-Shir i vest. I følgje Syrisk statistisk sentralbyrå (CBS), hadde Ayn al-Tineh eit folketal 1&nbsp;333 i 2004. Han er det administrative senteret i Ayn al-Tineh *[[nahiyah]]* («underdistrikt») som inneheld 13 stader med eit samla folketal på 6&nbsp;825. Innbyggjarane er hovudsakleg alawittar.

Byben ligg på ein kalksteinsutstikkar nord i an-Nusayriyah-fjella, 800 meter over havet. Han ligg mellom al-Haffah og Muzayraa, og Ayn al-Tineh er skild frå dei to byane av wadiar. «Ayn al-Tineh» er òg namnet på ei kjelde som flyt under den nærliggande Salah Ed-Din-borga.

Ayn al-Tineh var historisk sett eit len som høyrte til Kheirbek-klanen, ein viktig familien i dei syriske tryggingsstyrkane og ein del av Kalbiyya-føderasjonen. I følgje den franske forskaren Fabrice Balanche er Ayn al-Tineh ein av fleire landsbyar i kystfjella, som al-Tawahin, som er avhengig av den syriske hæren og staten. Fattigdomen i landsbyen er ein motivasjonsfaktor for at det er så mange tilsett i tryggingsstyrkane og dei vert støtta av den herskande Assad-familien. Dette står i kontrast til andre fattige alawittar landsbyar i regionen som ofte har vore i strid med prominente alawittarfamiliar og ikkje fått dei same fordelane frå staten som Ayn al-Tineh har fått. 

Under styret til Hafez al-Assad i 1980-åra og 1990-åra, ein *[[hussainia]]* (sjiamuslimsk moské) grunnlagd i Ayn al-Tineh. Han var den minste som vart bygd av al-Murtada-rørsla, og målte 40 kvadratmeter. Under Hafez-styret fungerte *hussainias* hovudsakleg som møte for den lokale opposisjonen, men dette endra seg når forholdet mellom det sjia-dominerte Iran og Syria auka dramatisk då den noverande presidenten Bashar al-Assad kom til makta.

## Kjelder


**Denne artikkelen bygger på «[[:en:Ayn al-Tineh|Ayn al-Tineh]]» frå ,  den 15. juni 2014.* 
*** oppgav desse kjeldene:*
*
*
Ayn al-Sharqiyah

**Ayn al-Sharqiyah** (arabisk عين الشرقية, òg skrive **Ain esh-Sharqiye**) er ein by nordvest i Syria i Jableh-distriktet i Latakia guvernement, søraust for Latakia. Av stader i nærleiken finn ein Siyano i nordvest, Zama i nord, Ayn al-Kurum i nordaust, Beit Yashout i aust, Nahr al-Bared i søraust, Daliyah i sør, Dweir Baabda, Baniyas og Arab al-Mulk i sørvest. I følgje Syrisk statistisk sentralbyrå, hadde Ayn al-Sharqiyah eit folketal på 2&nbsp;359 i 2004. Han er det administrative senteret i ein *[[nahiyah]]* («underdistrikt») og består av 22 stader med eit samla folketal på 16&nbsp;800 i 2004. Innbyggjarane er hovudsakleg alawittar. 
 
## Kjelder

**Denne artikkelen bygger på «[[:en:Ayn al-Sharqiyah|Ayn al-Sharqiyah]]» frå ,  den 15. juni 2014.* 
*** oppgav desse kjeldene:*
Alawittar

**Alawittar** (arabisk علوية 'alawīyyah), òg kjend som **nuṣayrī** (arabisk: نصيريون), **en-Naṣīriyyah** og **al-Anṣāriyyah**, er ein religiøs minoritet av sjiamuslimsk opphav som er utbreidd i Syria. Alawittane må ikkje forvekslast med aleviar, ein annan religiøs religiøs minoritet i Tyrkia, sjølv om omgrepa har felles etymologi, og moglegvis har felles opphav. Alawi er ei særeigen islamsk religiøs retning som blant anna inneber trua på reinkarnasjon.

Trusretninga er utbreidd i Nord-Syria, langs grensa mot Tyrkia. Mange alawittar kjem frå området ved kystbyen Lattakia, som er heimbyen til Al-Assad-familien.

Alawittane tok namnet sitt frå 'Ali ibn Abi Ṭālib, fetter og svigerson til Muhammed, som var den første sjiaimamen og den fjerde og siste «rette kalifen» i sunniislam. 

## Historie

Opphavet til alawittane er omstridd. Alawittane sporar sitt eige opphav tilbake til den ellevte imamen, Hassan al-'Askarī (d. 873), og eleven hans Ibn Nuṣayr (d. 868). 

Alawittsamfunnet synest å ha vore organiserte av Al-Khasibi, ein tilhengar av Muhammad Ibn Nuṣayr, som døydde i Aleppo i ca. 969. Barnebarnet til Al-Khasibi, Al-Tabarani, flytta til Lattakia på kysten av Syria. Etter at Det osmanske riket braut saman, kom Syria og Libanon under fransk mandat. Franskmennene anerkjende omgrepet «alawi» då dei okkuperte Syria i 1920. Dei tilkjende alawittane og andre minoritetsgrupper autonomi, og aksepterte dei i sine koloniale troppar. Mange alawittar støtta tanken om ein eigen alawinasjon og prøvde å oppnå sjølvstende. Eit territorium kalla «Alaouites» vart oppretta i 1925. I mai 1930 vart ei alawiregjering oppretta i Latakia. Ho varte til 28. februar 1937, då territoriet vart innlemma i Syria. 

I 1939 vart eit område med mange alawittar i Nordvest-Syria, Alexandretta (no Hatay), tilkjend Tyrkia av Frankrike. Den unge alawittleiaren Zaki al-Arsuzi, som leidde motstanden mot integrering i Tyrkia, vart seinare ein av grunnleggjarane av Ba'athpartiet, saman med den kristne Michel Aflaq. Etter andre verdskrigen spelte Salman Al Murshid ei stor rolle i å sameine Alawitt-provinsen med Syria. Han vart avretta av den nyoppretta uavhengige syriske regjeringa i Damaskus 12. desember 1946, berre tre dagar etter ei politisk rettssak. 

## Alawittane under Assad-regimet
Assad vende den religiøse minoritetsbakgrunnen sin til ein fordel. Tradisjonelt sett har alawittane ikkje hatt nasjonal politisk makt i Syria, og mange sunnimuslimar skuldgjev alawittar for å vere vantru. Assad hadde difor ikkje ein maktbase tilsvarande dei politiske konkurrentane sine. Samstundes hadde fleirtalet lettare for å akseptere Assad som representant for ein religiøs minoritet, enn å akseptere representantar frå dei større religiøse gruppene som tradisjonelt har konkurrert om politisk makt. Styreforma til Assad favoriserte ikkje éin av dei religiøse hovudgruppene framfor andre, men skapte ein relativt sekulær syrisk stat. Regimet har likevel vore prega av at alawittar lojale mot Assad har vore overrepresentert i maktposisjonar.

## Kjelder

**Denne artikkelen bygger på «[[:nb:Alawitter|Alawitter]]» frå ,  den 15. juni 2014.*
Al-Qutailibiyah

**Al-Qutailibiyah** (arabisk القطيلبية, òg skrive **Kotailabiyah** eller **Qutelbyeh**) er ein by nordvest i Syria i Jableh-distriktet i Latakia guvernement, sør for Latakia. Av stader i nærleiken finn ein Arab al-Mulk og Qurfays i vest, Jableh i nordvest, Siyano i nord, Ayn al-Sharqiyah i nordaust, Daliyah i søraust og Dweir Baabda i sør. I følgje Syrisk statistisk sentralbyrå, hadde al-Qutailibiyah eit folketal på 5&nbsp;566 i 2004. Han er det administrative senteret i al-Qutailibiyah *[[nahiyah]]* («underdistrikt») som består av 32 stader med eit samla folketal på 32&nbsp;582 i 2004. Innbyggjarane er hovudsakleg alawittar frå klanane Bani Ali (ein del av Haddadin-føderasjonen) og Kharalis Ghuraba (ein del av Kalbiyya-føderasjonane).

Mange av innbyggjarane i al-Qutailibiyah har band til tryggleiksinstitusjonane i landet, særleg i forhold til Ali Douba, og mange av føretaka i al-Qutailibiyah, særleg grossistar som sel varer til føretak i nærleiken av al-Ghabsletta. 

## Kjelder

**Denne artikkelen bygger på «[[:en:Al-Qutailibiyah|Al-Qutailibiyah]]» frå ,  den 15. juni 2014.* 
*** oppgav desse kjeldene:*
Ayn Shiqaq

**Ayn al-Shiqaq** (arabisk عين شقاق, òg skrive **Ain al-Shiqaq**) er ein landsby nordvest i Syria i Jableh-distriktet i Latakia guvernement, sør for Latakia. Av stader i nærleiken finn ein Zama i søraust, al-Qassabin i sør, Siyano i sørvest, Jableh i vest, Qardaha i nordaust, al-Budi og Harf al-Musaytirah i aust. I følgje Syrisk statistisk sentralbyrå, hadde Ayn al-Shiqaq eit folketal på 4&nbsp;125 i 2004. Han er det administrative senteret i Ayn al-Shiqaq *[[nahiyah]]* («underdistrikt»), som bestod av 15 stader med eit samla folketal på 16&nbsp;031 i 2004. Innbyggjarar er hovudsakleg alawittar. Ayn al-Shiqaq er fødestaden til den kjende syriske diktaren Nadim Muhammed (1907-1994).

## Kjelder


**Denne artikkelen bygger på «[[:en:Ayn Shiqaq|Ayn Shiqaq]]» frå ,  den 15. juni 2014.* 
*** oppgav desse kjeldene:*
***
Beit Yashout

**Beit Yashout** (arabisk بيت ياشوط) er ein by nordvest i Syria i Jableh-distriktet i Latakia guvernement, sør for Latakia. Av stader i nærleiken finn ein Ayn al-Sharqiyah i vest og al-Daliyah i sør. I følgje Syrisk statistisk sentralbyrå, hadde Beit Yashout eit folketal på 6&nbsp;115 i 2004. Byen ligg i An-Nusayriyahfjella kring 500 meter over havet.

Beit Yashout er ein av busetnadane som er busett av alawittiske Hadadeen-klane, som den første Aniseh Makhluf høyrte til. Landsbyen var tradisjonelt sett heimstaden til Bani Ali-klanen, som òg var alawitt. Beit Yashout er heimbyen til Muhammed al-Khuli, ein offiser i Baathist-regjeringane i 1960-åra og gjennom regimet til den tidlegare presidenten Hafez al-Assad (1970-2000).

## Kjelder


**Denne artikkelen bygger på «[[:en:Beit Yashout|Beit Yashout]]» frå ,  den 15. juni 2014.* 
*** oppgav desse kjeldene:*
*
*
Bogurodzica

**«Bogurodzica»** (, 'Guds mor') er ein salme som er den eldste kjende diktteksten på polsk. Den eldste nedskrivne versjonen av songen er frå 1407, men opphavet hans er eldre. Diktaren og komponisten av songen er ukjend. «Bogurodzica» opnar med ei lovprising av jomfru Maria og ei bøn til henne om å få nåde frå sonen hennar. Deretter rettar han seg mot Jesus sjølv i ei bøn om frelse.

Songen har ei viktig tyding i polsk kultur, og verker å ha vore velkjend på 1400-talet. Han blei sungen før slaget ved Tannenberg (Grunwald) i 1410 og under slaget ved Varna i 1444. Han blei også brukt ved kroninga av dei første kongane frå huset Jagello. På 1500-talet blei han mindre viktig. Det arkaiske språket og den monofoniske, modale musikken gjer han vanskeleg å synga for den moderne allmugen. Songen blir likevel framleis framført i polske kyrkjer og kloster.

## Tekst

## Bruk i moderne musikk
* Andrzej Panufnik - *Sinfonia sacra* (1963)
* Wojciech Kilar - *Bogurodzica* for kor og orkester (1975)
* Krzysztof Meyer - Symfoni no. 6 'Polsk' (1982)

## Kjelder


**Delar av denne artikkelen bygger på «[[:en:Bogurodzica|Bogurodzica]]» frå ,  den 16. juni 2014.*  
 

## Bakgrunnsstoff

*BOGURODZICA, Polish Music Reference Center. Artikkel med RealAudio-versjonar av songen.
* «Bogurodzica» i Mp3-format 
* «Bogurodzica»  på mange språk
* Polsk litteratur omsett til engelsk: «Bogurodzica» 

## Litteratur
* Bogurodzica. Oprac. J. Woronczak, wstęp językoznawczy E. Ostrowska, oprac. muzykologiczne H. Feicht, Wrocław 1962. Biblioteka Pisarzów Polskich.
* J.Birkenmajer, Bogurodzica Dziewica. Analiza tekstu, treści i formy, Lwów 1937.
* S.Urbańczyk, "Bogurodzica". Problemy czasu powstania i tła kulturalnego, w: Prace z dziejów języka polskiego, Wrocław 1979.
* A.Czyż, Bogurodzica - między Wschodem i Zachodem. Kilka myśli o duchowej jedności Europy, w: Światło i słowo. Egzystencjalne czytanie tekstów dawnych, Warszawa 1995
Ingen blomster til meg

**«Ingen blomster til meg»** er ein song av Grynet Molvig og Sølvi Wang frå 1961. Songen er skriven av John Lind og Olav Varen.

## Eurovision
### Melodi Grand Prix 1961
«Ingen blomster til meg» deltok i Melodi Grand Prix 1961, den norske uttakinga til Eurovision Song Contest 1961 i Cannes i Frankrike. Songen vart framført på norsk av Grynet Molvig med eit lite orkester, og så på nytt av Sølvi Wang med eit stort orkester. Bidraget enda på fjerdeplass med 57 poeng.

## Fotnotar
Sjakhtar Donetsk

**FC Sjakhtar Donetsk** (ukrainsk ФК «Шахтар» Донецьк) er ein fotballklubb i Donetsk i Ukraina, skipa 24. mai 1936.

Sjakhtar vart den fyrste og einaste ukrainske klubben som vann UEFA-cupen, då han i 2009 gjekk til topps i den siste fotballturneringa i sitt slag; UEFA-cupen vart deretter erstatta av Europaligaen. Av andre ukrainske fotballklubbar er det einast Dynamo Kiev som har sigra i ei stor UEFA-tevling.

Sjakhtar er ein av dei eldste klubbane i Ukraina. Klubben er kulturelt samanvoven med den tungt industrialiserte og russifiserte Donetsk-regionen i det austlege Ukraina. Den har vore med i seriefotball heilt tilbake til den gongen det sovjetiske seriesystemet for fotball vart sett i gang. Sjakhtar vann den sovjetiske cupmeisterskapen i to år på rad, 1961 og 1962, og på ny i 1980 og 1983. I perioden 2002 til 2014 har klubben sikra seg ni ukrainske seriemeisterskap, medan den har vunne like mange cuptitlar i tida 1995-2013.

Klubben spelar heimekampane på Donbass Arena.

## Kjelder

**Denne artikkelen bygger på «[[:en:FC Shakhtar Donetsk|FC Shakhtar Donetsk]]» frå ,  den 16. juni 2014.*  

## Bakgrunnsstoff

*
Huldaprisen

**Huldaprisen** er ein norsk teaterpris som vert gjeven til einskildpersonar, lag, organisasjonar eller institusjonar som har arbeidd for å fremje og betre rammetilhøva for norsk amatørteater. Arbeidet skal vere tufta på Noregs Ungdomslag sine grunntanker om opplæring, formidling og trua på einskildindividet som ressurs. Prisen vert delt ut under Norsk Amatørteaterfestival på Det Norske Teatret. Prisen er til minne om Hulda Garborg, som i 1899 stifta amatørteatergruppa Det norske spellaget.

## Tidlegare prisvinnarar
*2003 Mara Acantalicio
*2005 Gogo Bakke
*2007 Kjell Jostein Stavik
*2009 Jakob Bjerkem
*2011 Liv Hege Skagestad
*2014 Ragnhild Hilt

## Bakgrunnsstoff
*Norsk amatørteaterfestival
Lattakia-distriktet

**Lattakia-distriktet** (arabisk منطقة اللاذقية, *Minṭaqat al-Lādhiqīyah*) er eit distrikt (mantiqah) i Lattakia guvernement i Syria. I folketeljinga i 2004 hadde det eit folketal på 526&nbsp;888. Senteret i distriktet er byen Lattakia. 

Lattakia og det kringliggande distriktet vart ein eigen sjølvstendig stat under eit mandat gjeven til Frankrike av Folkeforbundet. Det var sjølvstendig i to år før det vart innlemma i det større franske mandatet i Syria i 1923. Han vart i tida med sjølvstende kalla «Alawittarstaten», sidan dei fleste innbyggjarane var alawittar. 

Jordbruk har vore ei viktig næring i provinsen med sitrusfrukt, eple, og oliven som dei viktigaste avlingane. Turisme, hovudsakleg frå Gulfstatane, er òg ei viktig næring for innbyggjarane på sommaren. 

## Inndelingar
Distriktet Lattakia er delt inn i sju underdistrikt eller nāḥiyaer (folketala er frå folketeljinga i 2004):
*Lattakia nahiyah (ناحية اللاذقية): folketal 424&nbsp;392.
**Største stader: Sqoubin, Burj al-Qasab, Baksa, Sitmarkho, Sinjwan, al-Shamiyah, Al-Qanjarah, Kirsana og Mushayrafet al-Samouk.
*Al-Bahluliyah nahiyah (ناحية البهلولية): folketal 17&nbsp;532.
**Største stader: Al-Jandiriyah.
*Rabia nahiyah (ناحية ربيعة): folketal 8&nbsp;214.
*Ayn al-Baydah nahiyah (ناحية  عين البيضة): folketal 30&nbsp;959.
**Største stader: Burj Islam, al-Shabatliyah, Salib al-Turkman, al-Safsaf og Mashqita.
*Qastal Ma'af nahiyah (ناحية قسطل معاف): folketal 16&nbsp;784.
**Største stader: Umm al-Tuyour, al-Badrusiyah, Balloran og Zighrin.
*Kesab nahiyah (ناحية كسب): folketal 1&nbsp;927.
*Hanadi nahiyah (ناحية هنادي): folketal 27&nbsp;080.
**Største stader: Al-Bassah, al-Shir, al-Sanawbar og Fideo.

## Kjelder

**Denne artikkelen bygger på «[[:en:Latakia District|Latakia District]]» frå ,  den 17. juni 2014.* 
*** oppgav desse kjeldene:*
Våre skal dagene være

**«Våre skal dagene være»** er ein singel av Anita Thallaug og Inger Jacobsen, gjeven ut i 1962. Songen er skriven av Kristian Hauger og Espen Lund.

## Eurovision
### Melodi Grand Prix 1962
«Våre skal dagene være» deltok i Melodi Grand Prix 1962, den norske uttakinga til Eurovision Song Contest 1962 i Luxembourg i Luxembourg. Songen vart framført på norsk av Anita Thallaug med eit lite orkester, og så på nytt av Inger Jacobsen med eit stort orkester. Bidraget enda på fjerdeplass med 43 poeng.

## Fotnotar
CSKA Moskva

**CSKA Moskva** (russisk: Профессиональный футбольный клуб ЦСКА Москва) er eit idrettslag i Moskva i Russland. Laget, som vart stifta i 1911, har i alle år vore knytt til det sovjetiske og russiske militærvesenet.

Fotballklubben CSKA har spelt i den sovjetiske og sidan i den russiske toppserien i fotball, sidan den fyrstnemnde kom i gang i 1923. Frå 1946 til 1991 vart klubben sju gongar seriemeistrar i Sovjetunionen. CSKA har sidan 2003 vunne fem russiske seriemeisterskap, det siste i 2014.

Høgdepunktet for fotballklubben CSKA Moskva er sigeren i UEFA-cupen i 2005, då det vart 3-1 over Sporting Lisboa. Finalen vart spelt på heimebana til Sporting, Estadio Jose Alvalade, og Sporting tok leiinga. Utover i andre omgang skåra CSKA tre gongar og snudde kampen. Det var fyrste gongen eit russisk lag vann ein av europacupane i fotball. Spelarar som Aleksej Berezutskij, Jurij Zjirkov, Ivica Olić, Sergej Ignasjevitsj og Chidi Odiah hadde sentrale roller i meisterlaget.

Heimebana til fotballklubben er Torpedo Eduard Streltsov som tek 13&nbsp;200 tilskodarar. CSKA spelar i raude trøyer og mørkeblå bukser.

## Kjelder

**Denne artikkelen bygger på «[[:en:PFC CSKA Moscow|PFC CSKA Moscow]]» frå ,  den 17. juni 2014.*
Kom sol, kom regn

**«Kom sol, kom regn»** er ein song av Inger Jacobsen og Laila Dalseth frå 1962. Songen er skriven av Kjell Karlsen og Ivar Andersen.

## Eurovision
### Melodi Grand Prix 1962
«Kom sol, kom regn» deltok i Melodi Grand Prix 1962, den norske uttakinga til Eurovision Song Contest 1962 i Luxembourg i Luxembourg. Songen vart framført på norsk av Inger Jacobsen med eit lite orkester, og så på nytt av Laila Dalseth med eit stort orkester. Bidraget vann med 65 poeng.

### Eurovision Song Contest 1962
Etter sigeren i Melodi Grand Prix 1962 fekk «Kom sol, kom regn» representere Noreg i Eurovision Song Contest 1962. Inger Jacobsen fekk framføre songen, på norsk, og enda på tiandeplass med to poeng; båe frå Frankrike. 16 land deltok i tevlinga, og den høge plasseringa trass i den låge poengsummen skulda at fire land ikkje fekk poeng.

## Fotnotar
Casarano

**Casarano** er ein by og ein kommune i provinsen Lecce i regionen Puglia i Italia. Kommunen har om lag 20&nbsp;500 ibuarar (2012) og eit areal på 38,1 km².

Dyrking av oliven er viktigaste næringsgreina i Casarano. Kommunen er mellom dei mest industrialiserte på Salento-halvøya, mellom anna med produksjon av vin.

## Kjelder

**Denne artikkelen bygger på «[[:de:Casarano|Casarano]]» frå ,  den 17. juni 2014.*
Copertino

**Copertino** er ein by og ein kommune i provinsen Lecce i regionen Puglia i Italia. Kommunen har 24&nbsp;000 ibuarar og eit areal på 57,8 km². Byen Copertino ligg 34 meter over havet.

Landbruk er viktigaste næringsgreina i Copertino, særleg produksjonen av vin.

## Kjelder

**Denne artikkelen bygger på «[[:en:Copertino|Copertino]]» frå ,  den 17. juni 2014.*
Nardò

**Nardò** er ein by og ein kommune i provinsen Lecce i regionen Puglia i Italia. Kommunen har knapt 32&nbsp;000 ibuarar (2012) og dekker eit areal på 190 km². Byen ligg 45 meter over havet. Sørdelen av kommunen ligg ved Tarantobukta i vest. 

## Kjelder

**Denne artikkelen bygger på «[[:en:Nardò|Nardò]]» frå ,  den 17. juni 2014.*
Al-Bahluliyah

**Al-Bahluliyah** (arabisk البهلولية) er ein by nordvest i Syria i Latakia guvernement, nord for Latakia. Av stader i nærleiken finn ein Al-Shamiyah og Burj Islam i vest, Sitmarkho og al-Qanjarah i sørvest og al-Haffah i søraust. I følgje Syrisk statistisk sentralbyrå, hadde al-Bahluliyah eit folketal på 4&nbsp;665 i 2004. Innbyggjarane er hovudsakleg alawittar. 

## Kjelder

**Denne artikkelen bygger på «[[:en:Al-Bahluliyah|Al-Bahluliyah]]» frå ,  den 18. juni 2014.* 
*** oppgav desse kjeldene:*
Rabia i Syria

**Rabia** (arabisk ربيعة) er ein by nordvest i Syria i Latakia guvernement, nord for Latakia. Av stader i nærleiken finn ein Kesab i nord, Mashqita og Ayn al-Bayda i sørvest og Qastal Ma'af i vest. I følgje Syrisk statistisk sentralbyrå, hadde Rabia eit folketal på 1&nbsp;986 i 2004. Han er det administrative senteret i Rabia *[[nahiyah]]* («underdistrikt»), som består av 21 stader med eit samla folketal på 8&nbsp;214 i 2004. Innbyggjarane i byen og nahiyahen er hovudsakleg sunnimuslimar av tyrkisk opphav.

## Kjelder

**Denne artikkelen bygger på «[[:en:Rabia, Syria|Rabia, Syria]]» frå ,  den 18. juni 2014.* 
*** oppgav desse kjeldene:*
Qastal Ma'af

**Qastal Ma'af** (arabisk قسطل معاف) er ein landsby nordvest i Syria i Latakia guvernement, nord for Latakia. Av stader i nærleiken finn ein Kesab i nord, Mashqita og Ayn al-Bayda i sør og Rabia i aust. I følgje Syrisk statistisk sentralbyrå hadde Qastal Ma'af eit folketal på 585 i 2004. Han er det administrative senteret i Qastal Ma'af *[[nahiyah]]* («underdistrikt»), som består av 19 stader med eit samla folketal på 16&nbsp;784 i 2004. Innbyggjarane i byen er hovudsakleg sunnimuslimar, medan innbyggjarar i dei kringliggande landsbyane hovudsakleg er alawittar.

## Kjelder

**Denne artikkelen bygger på «[[:en:Qastal Ma&#39;af|Qastal Ma&#39;af]]» frå ,  den 18. juni 2014.* 
*** oppgav desse kjeldene:*
Kesab

**Kesab**, **Kessab** eller **Kasab** (arabisk كسب, armensk Քեսապ, *Kesab*) er ein armensk-busett by nordvest i Syria i Latakia guvernement, 59 kilometer nord for Latakia. Han ligg nær grensa til Tyrkia i fjellsida til Aqraa (tyder «den hårlause» eller «skalla») 800 meter over havet. I følgje Syrisk statistisk sentralbyrå, hadde Kesab eit folketal på 1&nbsp;754 i 2004.

Med det tørre klimaet og omgjeve av grøne skogar og djupe dalar, er Kesab ein populær feriestad for mange innbyggjarar i Aleppo og Latakia.

Byen ligg 59 kilometer nord for Latakia, berre tre kilometer frå den tyrkisk grensa og ni kilometer frå Middelhavet. Byen ligg 800 meter over havet i midten av ein tett barskog, og er ein populær feriestad om sommaren. 

Kesab er en gammal armensk by som er datert attende til Det armenske kongedømet Kilikia. Innbyggjarane er i dag hovudsakleg armenarar med ein minoritet av arabiske alawittar. Byen er omgjeven av små landsbyar og gardar, som òg stort sett er folkesett av armenarar: Duzaghaj, Esguran, Sev Aghpyur, Kinar, Chakhaljekh, Keorkeuna, Ekizolukh, Baghjaghaz, Karadouran, Karadash og den fråflytta landsbyen Bashurd.

## Galleri

Fil:Kessab23.jpg|Utsyn
Fil:Holy Trinity Armenian Evangelical Church at the centre of Kessab, Syria.jpg|Sentrum av Kesab
Fil:Holy Trinity Armenian Evangelical Church of Kessab, Syria.jpg|Gala-distriktet
Fil:Kessab20.JPG|Kesab om vinteren
Fil:Kessab30.jpg|Hovudvegen
Fil:Kessab6.jpg|Fjellet Karadouran
Fil:Karadouran boarder.JPG|Karadouranstranda ved den syrisk-tyrkisk grensa
Fil:Mount Sildran road, Kessab, Syria.jpg|På veg til Baghjaghaz 


## Kjelder

**Denne artikkelen bygger på «[[:en:Kesab|Kesab]]» frå ,  den 18. juni 2014.* 
*** oppgav desse kjeldene:*


## Bakgrunnsstoff

* Kesab - armensk nettside
Qardaha-distriktet

**Qardaha-distriktet** (arabisk منطقة القرداحة, *Minṭaqat al-Qardāḥah*) er eit distrikt (mantiqah) i Latakia guvernement i Syria. I folketeljinga i 2004 hadde det eit folketal på 74&nbsp;644. Senteret i distriktet er byen Qardaha.

## Inndelingar
Distriktet Qardaha er delt inn i fire underdistrikt eller nāḥiyaer (folketala er frå folketeljinga i 2004):
*Qardaha nahiyah (ناحية القرداحة): folketal 44&nbsp;510.
*Harf al-Musaytirah nahiyah (ناحية حرف المسيترة): folketal 6&nbsp;669.
*Al-Fakhurah nahiyah (ناحية الفاخورة): folketal 18&nbsp;357.
*Jawbat Burghal nahiyah (ناحية جوبة برغال): folketal 5&nbsp;743.

## Kjelder

**Denne artikkelen bygger på «[[:en:Qardaha District|Qardaha District]]» frå ,  den 18. juni 2014.* 
*** oppgav desse kjeldene:*
Jawbat Burghal

**Jawbat Burghal** (arabisk جوبة برغال) er ein by nordvest i Syria i Latakia guvernement, aust for Latakia i an-Nusayriyah-fjella. Av stader i nærleiken finn ein Qardaha, al-Fakhurah, Istamo og Shatha. I følgje Syrisk statistisk sentralbyrå, hadde Jawbat Burghal eit folketal på 959 i 2004.

Landsbyen var fødestaden og basen til den kontroversielle syriske leiaren, Sulayman al-Murshid. Al-Murshid vart oppfordra av styresmaktene i det franske mandatet til å opprette ei ny sekt, og gjorde Jawbat Burghal til basen sin der han vart ein forslagsstillar for alawittisk sjølvstende. Han fekk buskap frå følgjarane sine og bygde ein vestleg villa i byen. Etter sjølvstendet til Syria, slo dei sentrale syriske styresmaktene i Damaskus ned på separatistrørsler, inkludert Murshid. Han overgav seg til styresmaktene etter ein kort konfrontasjon med den syriske hæren ved hovudkvarteret sitt. Sulayman al-Murshid vart avretta på eit offentleg torg i Damaskus for forræderi i november 1946.

## Kjelder

**Denne artikkelen bygger på «[[:en:Jawbat Burghal|Jawbat Burghal]]» frå ,  den 18. juni 2014.* 
*** oppgav desse kjeldene:*
Fiq-distriktet

**Fiq-distriktet** (arabisk **منطقة فق**) er eit distrikt (mantiqah) i Syria som administrativt høyrer til Quneitra guvernement. I folketeljinga i 2004 hadde det eit folketal på 1&nbsp;947. Det administrative senteret i byen er Fiq.

## Kjelder

**Denne artikkelen bygger på «[[:en:Fiq District|Fiq District]]» frå ,  den 18. juni 2014.*
Fiq i Syria

**Fiq** er ein tidlegare by i Syria som administrativt høyrer til Al Quneitra guvernement i Golanhøgdene. Han ligg 349 meter over havet. Den israelske busetnaden Afik, ein kibbutz, vart bygd i nærleiken.

## Historie

Fiq var ein antikk by, og her er funne mange inskripsjonar på latin og gresk.

I 1596 vart Fiq oppført i osmanske skattelister som ein del av Jawlan Garbi *[[nahiya]]* i Hauran qada. Han hadde ein heilt muslimsk folkesetnad som bestod av 16 hushaldningar og 9 ungkarar. Skattane vart betalte for kveite, bygg, sommaravlingar, oliventre, geiter og/eller bikubar.

Den franske oppdagaren Victor Guérin noterte på 1800-talet at Fiq vart delt inn i fire kvarter, kvar administrert av sin eigen sjeik. Dei fleste av heimane inneheldt restane av gamle bygningar. Landsbyen var rik på ferskvatn.

Då Gottlieb Schumacher landmålte området i 1880-åra, skildra han Fiq som ein stor landsby med kring 400 menneske.

## Kjelder


**Denne artikkelen bygger på «[[:en:Fiq, Syria|Fiq, Syria]]» frå ,  den 18. juni 2014.* 
*** oppgav desse kjeldene:*
*
*
*
*
*
*   (s.    206   )
*    (s.   93 )
*


## Bakgrunnsstoff
Qardaha

**Qardaha** (arabisk قرداحة, *Qardāḥah*) er ein landsby nordvest i Syria, i fjella oppom kystbyen Latakia. Av stader i nærleiken finn ein Kilmakho i vest, Bustan al-Basha i sørvest, Harf al-Musaytirah i søraust og Muzayraa i nord. I følgje Syrisk statistisk sentralbyrå, hadde Qardaha eit folketal på 8&nbsp;671 i 2004. Han har ein hovudsakleg alawittisk folkesetnad og er den heimbyen til Assad-familien, som har styrt Syria sidan 1970. 

President Hafez al-Assad, som regjerte frå 1970 til 2000, var fødd i Qardaha. Under Assad investerte styresmaktene store summar i Qardaha, Lattakia og det kringliggande området. I dag ser ein dette alt før ein kjem til Qardaha der den breide, syriske kysthovudvegen gjer uforklarleg sving inn i fjella slik at han akkurat når Qardaha. Qardaha har mange luksusvillaer. Mektige familiar i Qardaha er Al-Assad, al-Khayer, Othman, Shalish, Ismail, Jabbour, Maaliki, Nassif, Hatem, Suleiman, Deeb, Kina'an, Makhlouf, Aslan, Jarkas. Ein stor statue av Hafez al-Assad finst i sentrum av byen, og eit stort mauseoleum med gravene til Basil al-Assad og Hafez al-Assad ligg òg der. Hasan al-Khayer vart òg fødd i Qardaha.

## Historie
Den arameiske tydinga av Qardaha er den første landsbyen. Namnet Qardaha er fønikisk og tyder «staden som produserer og kvesser våpen». Fleire av landsbyane og stadane i Kystfjella har namn som opphavleg var fønikisk. 

Det er sagt at blant tjerkessarane i Syria at byen Qardaha vart grunnlagd av tjerkessarar under mamelukk-sultanen Qansuh al-Ghawri. Bevis for dette kan ein sjå i dei mange tjerkessarane som budde i byen og heile fjellområdet. Det er til og med ei gate som heiter Tsjekessgata, i tillegg til ein stor familie med same namnet. Qardaha tyder på tjerkessisk «Velkomen».

Innbyggjarane i Qardaha stammer frå Kalbiyya-føderasjonen og byen tente som setneret for denne føderasjonen. Seint i osmansk tid, mellom 1840 og 1880, auka spaninga mellom styresmaktene og alawittarfolket i kystfjella kraftig. I 1854 1854 vart den osmanske guvernøren i Latakia sanjak («Latakia-distriktet») drepen i ein væpna konfrontasjon mellom styresmaktene og folk frå den Qardaha-baserte stamma. Dette gav mot til dei stridande frå Kalbiyya, som utførte fleire raid mot osmanske stillingar, noko som fekk styresmaktene til å reagere brutalt. 

I 1970 fekk Qardaha bystatus i lag med al-Shaykh Badr og Duraykish. I lag utgjer dei kring 6% av den totale urbane folkesetnaden i dei to kystguvernemententa, Latakia og Tartus. Dei tre byane er setet i sine eigne, nydanna distrikt (*[[mantiqah]]*). I følgje den franske antropologen Fabrice Balanche, synte Ba'athist-styret som fekk makta i 1960-åra, ei favorisering av desse tre byane, som alle var alawittiske, og særleg Qardaha. 

Den 24. april 2013 vart landsbyen angripen med rakettar av opprørarar under den syriske borgarkrigen.

## Kjelder

**Denne artikkelen bygger på «[[:en:Qardaha|Qardaha]]» frå ,  den 18. juni 2014.* 
*** oppgav desse kjeldene:*
Alawittarstaten

**Alawittarstaten** (arabisk دولة جبل العلويين} *Dawlat Jabal al-ʿAlawiyyīn*, fransk *Alaouites*, uformelt *État des Alaouites* eller *Le territoire des Alaouites*) var eit fransk mandatområde på kysten av dagens Syria etter fyrste verdskrigen.  Det franske mandatet frå Folkeforbundet varte frå 1920 til 1946.

Bruken av «alawittar» i staden for «nusayri» i namnet vart støtta av franskmennene tidleg i mandatperioden, og refererte til den lokalt dominerande sjiaislamske sekta til alawittane.

## Kjelder

**Denne artikkelen bygger på «[[:en:Alawite State|Alawite State]]» frå ,  den 18. juni 2014.* 
*** oppgav desse kjeldene:*

## Bakgrunnsstoff
*Kart  ved unimaps.com
Per Egil Ahlsen

**Per Egil Ahlsen** () er ein norsk tidlegare fotballspelar. Ahlsen starta som midtbanespelar, men blei seinare flytta til midtstoppar.

Ahlsen begynte karrieren på seniornivå i Fredrikstad på midten av 1970-tallet. Han blei cupmeister med FFK i 1984, der han skåra eit frispark frå 30 meter. 

Ahlsen var med på det norske herrelandslaget i fotball under sommar-OL 1984.Han fekk Kniksenprisen i 1992. 

Han var også med i serien Mesterens Mester på NRK.

## Kjelder

*
Selevkos I Nikator

**Selevkos I** (ca. 358 fvt – 281 fvt.), med tilnamnet **Nikator** gjeve av seinare generasjonar (gresk Σέλευκος Νικάτωρ; *Selevkos Nikator*, 'Sigersherre'), var ein leiande makedonsk hærførar og offiser i det koriniske forbundet til Aleksander den store og ein av diadokane. I diadokekrigen, som fann stad etter Aleksander døydde i 323 fvt., etablerte Selevkos eit eige dynasti, Selevkidedynastiet, og sitt eige rike, Selevkideriket. Kongedømet hans vart ein av dei siste gjenverande delane av det veldige riket som Aleksander tidlegare hadde og som stod imot ekspansjonen til Romarriket. Det var berre Det ptolemeiske kongedømet i Egypt som varte lengre med rundt 34 år.

Etter Aleksander døydde vart Selevkos nominert som satrap av Babylon i 320 fvt. Han vart tvinga av Antigonos I Monofthalmos, ein av dei andre diadokane, til å flykte frå byen, men med støtte frå Ptolemaios I Sotar i Egypt var han i 312 f.Kr. i stand til å kome tilbake. Seinare erobra Selevkos mellom anna Persia og Media. Han tapte mot keisaren av India, Chandragupta Maurya, og aksepterte ein ekteskapsallianse for 500 elefantar etter å ha avstått område som vart vurderte som ein del av India. Selevkos sigra over Antigonos i slaget ved Ipsos i 301 fvt. og Lysimakhos, ein annan av diadokane, i slaget ved Korupedion i 281 fvt. Han vart myrda av Ptolemaios Keraunos, konge av Makedonia, det same året og vart etterfølgd av sonen sin Antiokos I Sotar.

Selevkos grunnla ei rekkje nye byar, blant dei Antiokia og Seleukia, begge i dag ein del av høvesvis Tyrkia og Irak.

## Kjelder

**Denne artikkelen bygger på «[[:nb:Selevkos I Nikator|Selevkos I Nikator]]» frå ,  den 18. juni 2014.*
Laodike av Makedonia

**Laodike** (gresk **Λαοδίκη**) var ei gresk adelskvinne og kona til Antiokos, ein general som tente Filip II av Makedonia. Ho var mor til Selevkos som grunnla Selevkidriket og syster hans til Didymeia. Det vart påstått frå ein draum ho hadde hatt, at Apollo var den verkelege faren til barnet hennar. Ikkje mindre enn fem byar grunnlagd av Selevkos i forskjellige delar av riket hans, er kalla opp til ære for henne med namnet Laodikea.

## Kjelder

**Denne artikkelen bygger på «[[:en:Laodice of Macedonia|Laodice of Macedonia]]» frå ,  den 18. juni 2014.* 
*** oppgav desse kjeldene:*
*Smith, William; *[[Dictionary of Greek and Roman Biography and Mythology]]*, "Laodice (4)" , Boston, (1867)
Ypsilon i Drammen

**Ypsilon** er ei gangbru bygd som skråstagbru over Drammenselva i Drammen, mellom Grønland på Strømsøsida (sørsida) og byparken, Parken, på Bragernessida (nordsida) av elva. Namnet har brua fått av di ho frå lufta ser ut som ein Y, den greske bokstaven ypsilon, ved at brubana deler seg i to på Bragernessida og går i vinkel i kvar si lei. Brua vart opna for fotgjengartrafikken 16. januar 2008.

Brua vert halden opp av skråstilte stag frå tårnet, ikke av stag som heng i ståltau i boge mellom tårn i kvar ende av brua og forankra i land, som på ei hengjebru. Hovudspennet er 90 meter langt, og dei to sidespenna er på 56 meter. To 47 meter høge skråstilte master med 16 stag av ståltau ut frå kvar side, held brubana oppe. Då spennet på Strømsøsida av mastene er lenger og tyngre enn på Bragernessida, er somme av skråstaga på Bragernessida forankra i store betongblokkar i staden for i vegbana. Brudekket er laga knust kvit granitt som er valsa ned i eit lag kunsstoff (epoxy), og då stålkonstruksjonane er kvitmåla, gjev brua eit særeige kvitt inntrykk som òg kjem til sin rett ved lyssettinga i den mørke tida av døgret. Stålkonstruksjonane er laga i Sandnessjøen og skipa til brustaden. Under brua er det eit femten meter breitt og seks meter høgt seglingsløp, og på Bragernessida har delinga av bruabana i ei Y-form gjort at ei lita bukt av elva har kunne takast vare på.

Brua er teikna av arkitektane Arne Eggen Arkitekter AS, og terrengutfominga har landskapsarkitektar i firmaet Multiconsult stått for. Firmaet Kaare Skallerud AS har stått for lyssettinga.

Ypsilon fekk i 2008 heidersprisen «European Steel Bridges Award», og ærefull omtale av juryen for Statens byggeskikkpris.

## Kjelder
Vi slentret langs en vårlig sti

**«Vi slentret langs en vårlig sti»** er ein singel av Jens Book-Jenssen med Carsten Kloumans orkester, gjeven ut i 1963 (His Master's Voie AL&nbsp;6113). Songen er skriven av Lars Christian Sande.

## Eurovision
### Melodi Grand Prix 1963
«Vi slentret langs en vårlig sti» deltok i Melodi Grand Prix 1963, den norske uttakinga til Eurovision Song Contest 1963 i London i Storbritannia. Songen vart framført på norsk av Jens Book-Jenssen med eit lite orkester, og så på nytt av Ray Adams med eit stort orkester. Bidraget enda på tredjeplass med 54 poeng.

## Fotnotar
Seldsjukkarriket

**Seldsjukkarriket** (tyrkisk *Büyük Selçuklu Devleti*, «Det store seldsjukkarriket»; persisk دولت سلجوقیان) var eit tyrkisk-persisk rike i mellomalderen. Seldsjukkarriket kontrollerte eit enormt område som strekte seg frå Hindukush til det austlege Anatolia og frå Sentral-Asia til Persiabukta. Frå heimlandet sitt nær Aralsjøen, rykka seldsjukkane først inn i Khorasan og så inn i Persia før dei etter kvart erobra det austlege Anatolia.

Seldsjukkarriket vart grunnlagd av Tughril Beg i 1037 etter innsatsen til grunnleggjaren av seldsjukk-dynastiet, Seldsjuk Bey, i byrjinga av 1000-talet. Faren til Seljuk Bey hadde ei høgare stilling i Oghuz Yabgu-staten, og han gav namnet sitt til både staten og dynastiet. Seldsjukkane samla det brotne politiske miljøet i den austlege islamske verda og spelte ei viktig rolle i det første og det andre krosstoget. Riket var kraftig persianisert i kultur og språk,, og seldsjukkane spelte òg ei viktig rolle i å utvikle den tyrkisk-persiske tradisjonen, og eksporterte persisk kultur til Anatolia.  Busetjinga av tyrkiske folk i nordvestlege område av rike, av strategiske årsaker for å halde fiendtlege nabostatar unna, førte til ei aukande tyrkifisering av desse områda.

## Kjelder

**Denne artikkelen bygger på «[[:en:Seljuq Empire|Seljuq Empire]]» frå ,  den 18. juni 2014.* 
*** oppgav desse kjeldene:*
Solhverv

**«Solhverv»** er ein song av Jan Høiland, gjeven ut i 1963. Songen er skriven av Dag Kristoffersen.

## Eurovision
### Melodi Grand Prix 1963
«Solhverv» deltok i Melodi Grand Prix 1963, den norske uttakinga til Eurovision Song Contest 1963 i London i Storbritannia. Songen vart framført på norsk av Jan Høiland med eit lite orkester, og så på nytt av Nora Brockstedt med eit stort orkester. Bidraget vann med 81 poeng.

### Eurovision Song Contest 1963

Etter sigeren i Melodi Grand Prix 1963 fekk «Solhverv» representere Noreg i Eurovision Song Contest 1963. Nora Brockstedt skulle framføre songen, men måtte trekje seg på grunn av ein spelejobb. Songen vart dimed framført, på norsk, av Anita Thallaug. Øivind Bergh dirigent. Bidraget enda på 13. og sisteplass med null poeng. Noreg enda sist av totalt 16 bidrag av di landet måtte dele den dårlege plasseringa med Nederland, Finland og Sverige, som heller ikkje fekk nokre poeng.

## Fotnotar